རྒྱ་མའི་དབོན་སྟོན་གྱིས་རབ་གནས་མཛད།དཔལ་ཕག་མོ་གྲུ་པ་བླ་མར་བསྟེན།སྲས་ཆུང་བ་ཞི་བ།རབ་ཏུ་བྱུང་ནས་ལོ་མོ་སྒོམ་ཁང་དུ་བཞུགས།སྲས་འབྲིང་བ་ཁྲི་དར་མ་ལ་སྲས་བཞི་བྱུང་སྟེ།གཙུག་ལྡེའུ།ཁྲི་གཙུག་ལྡེའུ།རྣལ་འབྱོར།སྨོན་ལམ་བཅས་བཞིའོ།།དེ་ལས་ཁྲི་གཙུག་ལྡེའུས་བྱ་ས་དང་དོ་སྔོན་སོགས་བཟུང་སྟེ་ཡར་མདའི་བཙན་པོ་རྣམས་བྱུང༌།སྲས་སྨོན་ལམ།རབ་ཏུ་བྱུང་སྟེ་པུ་གུ་དོའི་གཟིམ་ཁང་དཀར་པོ་བརྩིགས་ཏེ་ཆོས་ཁྲིམས་དང་བསྟན་པའི་བྱ་བ་དུ་མ་མཛད།སྲས་རྣལ་འབྱོར།འདིས་འབངས་བརྩིགས་སུ་རྒྱལ་ས་བསྐྱངས་ཏེ་མཆེད་འདི་རྣམས་ཀྱིས་རྗེ་སྤྱན་སྔ་པ་དང་རྒྱལ་བ་ཐོག་རྡུགས་པའི་སྦྱིན་བདག་བྱས།སྲས་ཡོ་འབག་དང༌།